Pinakothek der Moderne
Pinakothek der Moderne, museum i München for billedkunst, grafik, arkitektur og design, åbnet 2002 i en bygning af den tyske arkitekt Stephan Braunfels (f. 1950).
Museet rummer fire uafhængige museer: Die Sammlung Moderne Kunst, der omfatter den bayerske stats samling af billedkunst, suppleret med bl.a. foto, video og mediekunst, Staatliche Graphische Sammlung med både ældre og moderne grafik, Die Neue Sammlung, en af verdens ældste og betydeligste design-samlinger, opr. etableret 1925 som kunstindustrimuseum, samt Architekturmuseum der Technischen Universität München, hvis righoldige samlinger belyser arkitekturen siden 1500-tallet.